作者：董颖
词牌/韵律：薄媚

paragraphs: 自笑平生，英气凌云，凛然万里宣威。
那知此际。
熊虎涂穷，来伴麋鹿卑栖。
既甘臣妾，犹不许，何为计。
争若都燔宝器。
尽诛吾妻子。
径将死战决雄雌。
天意恐怜之。
偶闻太宰，正擅权，贪赂市恩私。
因将宝玩献诚，虽脱霜戈，石室囚系。
忧嗟又经时。
恨不如巢燕自由归。
残月朦胧，寒雨萧萧，有血都成泪。
备尝险厄返邦畿。
冤愤刻肝脾。